สวัสดีค่ะ อาการของดิฉันคือมีประจำเดือนมาเดือนละ2ครั้ง ทุกเดือนจะมารอบตรงกันค่ะ มาครั้งแรกประมาณ10วัน ครั้งที่2 ประมาณ7วันค่ะ เป็นแบบนี้มาหลายเดือนแล้วค่ะ เคยไปตรวจสูติ ตรวจภายใน ไม่พบอะไรคะ ได้ยาคุมกลับมากิน3แผงเพื่อปรับฮอร์โมน ระยะเวลา3เดือน คือ ประจำเดือนมาปกติ1ครั้งคะ พอยาคุมหมดก็มีประจำเดือน เดือนละ2ครั้งเหมือนเดิม เกิดจากอะไรได้บ้างคะ ต้องรักษายังไงบ้างคะ ตอนนี้เครียดมากคะ ขอบสำหรับคำตอบนะคะ
สวัสดีค่ะ ประจำเดือนมาถี่กว่า 22 วันจากครั้งก่อน อาจจะไม่ใช่เลือดประจำเดือน แต่เป็นเลือดที่มีสาเหตุจากความผิดปกติต่างๆเช่น-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือน หรือภาวะไข่ไม่ตกแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การรับประทานยาฮอร์โมนอาจช่วยรักษาอาการได้ แต่หากสาเหตุยังไม่ได้แก้ไข พอหยุดยา อาการก็จะกลับมาเป็นซ้ำได้การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์